钦定古今图书集成/理学汇编/文学典/第021卷 > 应玚
## 钦定古今图书集成/理学汇编/文学典/第021卷 > 应玚

按《魏志王粲传》：“汝南应玚，字德琏，建安中，太祖辟为
丞相掾属，玚转为平原侯庶子，后为五官将文学。二
十二年，卒。”

华峤《汉书》曰：玚祖奉，字世叔，才敏善讽诵，故世称“应世叔读书” ，五行俱下。著《后序》十馀篇，为世儒者。延熹中，至司隶校尉。子劭，字仲远，亦博学多识，尤好事。诸所撰述《风俗通》等凡百馀篇，辞虽不典，世服其博闻。《续汉书》曰：劭又著《中汉辑叙》《汉官仪》及

《礼仪故事》凡十一种，百三十六卷。朝廷制度，百官仪式所以不亡者，由劭记之。官至泰山太守。劭弟珣，字季瑜，司空掾即玚之父。